Die tyd van werkgewer en kantoorpartytjies, waar die baas 'n vervelige praatjie lewer en almal verseker dat hy vir hulle omgee, die ouens die vrouens "opchat" en waar die drankies gratis is. Dit is dié tyd vir die plaaslike sakekamer se groot aand, vir die BNI funksie
van die jaar en vir afskeids-funksies vir ieder en elk. Lekker. Die mense wat spys en drank verskaf woel en werskaf en maak 'n geldjie.
En na al die amptelike kaperjolle is dit Desember en tyd vir vakansie-bestemmings en / of huispartytjies met vriende en familie. Dan gaan ons braai en ons lewers nog 'n bietjie meer straf. Ek hoop almal geniet dit. Vat dit maar 'n bietjie kalm, drink 'n bietjie minder en bestuur veilig en nugter. Kom jou sosiale verpligtinge met waardigheid na en maak seker jy oorleef al die lekker lawwigheid. Ons het jou nodig!